افغانستان نینگ هلمند ولایتی ده اویشتریلگن انتحاری هجوم عاقبتیده ۴ کیشی جان بیرگن. هلمند نینگ لشکرگاه اولسوال لیگی ده یوز بیرگن اوشبو حادثه عاقبتیده ۱۹ کیشی نینگ ایسه یاره لنگن لیگی بلدریلدی. جان بیرگن ۴ کیشی دن ایککی نفری نینگ پولیس ایکن لیگی معلوم قلیندی. هلمند ولایتی نینگ سوزلاوچیسی, عمر زواک, افغانستان وقتی بیلن بوگون (چهارشنبه) ایرته لب بیر نفر انتحاری هجومچی نینگ منفجره مواد یوکلنگن بیر عراده موتر نی پارتله تیب یوبارگن لیگی نی بلدردی. براق, هلمند ده گی ساغلیق مسئول لری اوشبو حادثه عاقبتیده ۵ کیشی نینگ جان بیرگن لیگی و ۱۹ نفر نینگ ایسه یاره لنگن لیگی نی معلوم قیلرایکن, یاره لنگن کیشی لرنینگ کسل خانه لر ده تداوی ایتیلیب باشلنگن لیگی نی بلدردی. اوشبو هجوم نینگ مسئولیتی نی حاضرگه چه هیچ بیر تمان اوز بوینی گه آلگن ایمس.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
